
A buborékfújó 25x19,7 tűzzománc

Alkotói munkám során a mozgást, egy cselekvést, egészen pontosan egy szappanbuborékokat fújó embert igyekeztem képregényszerűen bemutatni, ábrázolni. A csupán íves körvonalakból álló kalapos figura dekoratív jellegű, csakúgy, mint maguk a buborékok, melyek kitöltik a teret. A négy kis ikonszerű kép meleg színeivel, bensőséges hangulatával idézi gyermekkorunk egyik kedvenc időtöltését, a buborékfújást.



